
VALSTYBINĖS MOKESČIŲ INSPEKCIJOS 
PRIE LIETUVOS RESPUBLIKOS FINANSŲ MINISTERIJOS 
VIRŠININKAS

ĮSAKYMAS
DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2017 M. GRUODŽIO 20 D. ĮSAKYMO
NR. VA-121 „DĖL MĖNESINĖS PAJAMŲ MOKESČIO DEKLARACIJOS GPM313 FORMOS IR JOS UŽPILDYMO IR PATEIKIMO TAISYKLIŲ PATVIRTINIMO“ PAKEITIMO

2018 m. lapkričio 29 d. Nr. VA-91
Vilnius


. Pakeičiu Mėnesinės pajamų mokesčio deklaracijos GPM313 formos užpildymo ir pateikimo taisykles, patvirtintas Valstybinės mokesčių inspekcijos prie Lietuvos Respublikos finansų ministerijos viršininko 2017 m. gruodžio 20 d. įsakymu Nr. VA-121 „Dėl Mėnesinės pajamų mokesčio deklaracijos GPM313 formos ir jos užpildymo ir pateikimo taisyklių patvirtinimo“ (toliau – Taisyklės):
. Papildau 9.1 papunktį trečiąja pastraipa:
„Per 2018 metų atitinkamą mėnesį gyventojams išmokėtos su darbo santykiais ar jų esmę atitinkančiais santykiais susijusios A klasės apmokestinamosios išmokos, apskaičiuotos už 2019 metų atitinkamą mėnesį, turi būti deklaruojamos 2019 metų to mėnesio, už kurį jos buvo apskaičiuotos, Deklaracijos 5 laukelyje. Gyventojams per 2019 metų atitinkamą mėnesį išmokėtos su darbo santykiais ar jų esmę atitinkančiais santykiais susijusios A klasės apmokestinamosios išmokos, apskaičiuotos už 2018 metų ir ankstesnių mokestinių laikotarpių atitinkamą mėnesį, deklaruojamos 2019 metų to mėnesio, kurį jos buvo išmokėtos, Deklaracijos 5 laukelyje;“.
. Papildau 9.2 papunktį antrąja pastraipa:
„2019 metų sausio mėnesio Deklaracijos 6 laukelyje turi būti įrašoma pajamų mokesčio suma, išskaičiuota ir / arba sumokėta išmokas išmokėjusio asmens lėšomis nuo per 2018 metų atitinkamą mėnesį išmokėtų su darbo santykiais arba jų esmę atitinkančiais santykiais susijusių išmokų, kurios apskaičiuotos už 2019 metų atitinkamą mėnesį (pajamų mokestis nuo tokių pajamų į Lietuvos Respublikos biudžetą turi būti sumokėtas iki 2019 metų sausio 15 dienos (imtinai).“ 
. Papildau 9.4 papunkčiu:
„. Nuo už 2018 metų ir ankstesnių mokestinių laikotarpių atitinkamus mėnesius apskaičiuotų su darbo santykiais ir jų esmę atitinkančiais santykiais susijusių išmokų, kurios gyventojams išmokėtos per 2019 metų ir vėlesnių mokestinių laikotarpių atitinkamą mėnesį, išskaičiuojamas arba išmokas išmokėjusio asmens lėšomis sumokamas 15 proc. pajamų mokestis, neatsižvelgiant į kiekvienos išmokos sumos dydį. 15 proc. pajamų mokestis išskaičiuojamas arba išmokas išmokėjusio asmens lėšomis sumokamas nuo gyventojams per 2019 metų ir vėlesnių mokestinių laikotarpių atitinkamus mėnesius išmokėtų ligos, motinystės, tėvystės, vaiko priežiūros ir ilgalaikio darbo išmokų. Nuo už 2019 metų ir vėlesnių mokestinių laikotarpių atitinkamus mėnesius apskaičiuotų ir per šiuos mokestinius laikotarpius gyventojams išmokėtų su darbo santykiais ar jų esmę atitinkančiais santykiais susijusių A klasės išmokų, išskyrus ligos, motinystės, tėvystės, vaiko priežiūros ir ilgalaikio darbo išmokas, išskaičiuojamas arba išmokas išmokėjusio asmens lėšomis sumokamas 20 proc. pajamų mokestis, neatsižvelgiant į kiekvienos išmokos sumos dydį.“
. Nustatau, kad:
 šiuo įsakymu papildytomis Taisyklių 9.1 papunkčio trečiosios pastraipos ir 9.2 papunkčio antrosios pastraipos nuostatomis turi būti vadovaujamasi, užpildant 2019 metų Mėnesinės pajamų mokesčio deklaracijos GPM313 formas;  
 šiuo įsakymu papildytomis Taisyklių 9.4 papunkčio nuostatomis turi būti vadovaujamasi, užpildant 2019 metų ir vėlesnių mokestinių laikotarpių Mėnesinės pajamų mokesčio deklaracijos GPM313 formas.

